Πρωτάθλημα πετοσφαίρισης Α1 εθνικής κατηγορίας ανδρών 1991-1992

Το πρωτάθλημα Ελλάδας βόλεϊ ανδρών της περιόδου 1991–92 ήταν η δεύτερη διοργάνωση της Α1 Κατηγορίας. Στην κανονική περίοδο του πρωταθλήματος συμμετείχαν 10 ομάδες. Οι δύο τελευταίες, ο Ιωνικός Ν.Φ. και ο ΠΑΟΚ, υποβιβάστηκαν. Στα πλέι οφ συμμετείχαν και οι δύο ομάδες που προβιβάστηκαν από την Α2 Κατηγορία, ο Πανελλήνιος και ο Έσπερος Βυζαντίου. Πρωταθλητής αναδείχθηκε ο Ολυμπιακός γνωρίζοντας μόνο μία ήττα (3-0 από την Ορεστιάδα, η οποία σήμανε και το τέλος του νικηφόρου σερί 45 αγώνων πρωταθλήματος για τον Ολυμπιακό).

## Κανονική περίοδος
### Τελική βαθμολογία

*Ο αγώνας Ιωαννίνων-Ιωνικού (αρχικό σκορ 3-2), ακυρώθηκε κι αποφασίστηκε να επαναληφθεί λόγω παράβασης κανονισμών από τους διαιτητές. Εν τέλει ο αγώνας -ο οποίος δεν θα άλλαζε κάτι στην κατάταξη των ομάδων- δεν πραγματοποιήθηκε ποτέ, και οι δύο ομάδες ολοκλήρωσαν την κανονική περίοδο με ένα αγώνα λιγότερο. Μάλιστα η οριστική απόφαση για τη ματαίωση του αγώνα, πάρθηκε λίγες ημέρες πριν την έναρξη του πρωταθλήματος της επόμενης περιόδου.

### Αποτελέσματα

## Πλέι οφ
Στα πλέι οφ δεν μεταφέρθηκαν τα αποτελέσματα της κανονικής περιόδου.
### Θέσεις 1–4
Αρχικά στα πλέι οφ έγιναν οι αγώνες για τις θέσεις 1−4. Οι δύο νικητές, ο Ολυμπιακός και ο Παναθηναϊκός προκρίθηκαν στο Μεγάλο τελικό, ενώ οι δύο χαμένοι συνέχισαν για την έξοδο στις ευρωπαϊκές διοργανώσεις.
#### Ημιτελικοί

#### Μεγάλος τελικός
Στο μεγάλο τελικό μεταφέρθηκαν και τα αποτελέσματα της κανονικής περιόδου. Ο Ολυμπιακός είχε επικρατήσει με 3-1 και 3-0 και προηγείτο ήδη με 2-0 νίκες. Ο πρώτος αγώνας έγινε στις 30 Μαρτίου και ο δεύτερος στις 6 Απριλίου. Ο Ολυμπιακός επικράτησε και στους δύο και με 4-0 νίκες και κατέκτησε το έκτο συνεχόμενο πρωτάθλημα του.

##### Οι τελικοί

### Πλέι οφ για τις ευρωπαϊκές διοργανώσεις
Στους αγώνες κατάταξης για την έξοδο στα ευρωπαϊκά κύπελλα, συμμετείχαν οι δύο ομάδες που αποκλείστηκαν από τα ημιτελικά του πρωταθλήματος, οι τέσσερις ομάδες που κατέλαβαν τις θέσεις 5-8 στην κανονική διάρκεια και οι δύο ομάδες που προβιβάστηκαν από την Α2. 

Ο πρώτος αγώνας μεταξύ ομάδων της Α1 γινόταν στην έδρα αυτής που είχε καλύτερη θέση στην κανονική περίοδο, ενώ στα υπόλοιπα ζευγάρια γινόταν στην έδρα της ομάδας από την Α2. 

Ο τρίτος αγώνας όπου χρειάστηκε, διεξήχθη στην έδρα της ομάδας που ήταν συνολικά καλύτερη -σε σετ ή πόντους- στους δύο πρώτους.

#### Α' φάση

#### Β' φάση
Οι τρίτοι αγώνες έγιναν στην έδρα του Άρη και του Ηρακλή, καθώς στους δύο πρώτους ήταν καλύτεροι από Ορεστιάδα (σε σετ) και Ναυπηγεία (σε κερδισμένους πόντους) αντίστοιχα.

#### Μικρός Τελικός
Στο μικρό τελικό συναντήθηκαν ο Άρης με τον Ηρακλή. Ο Άρης επικράτησε με 2-0 νίκες και κατέλαβε την τρίτη θέση. Πάντως και οι δύο ομάδες εξασφάλισαν την έξοδό τους στην Ευρώπη.

## Τελική κατάταξη
Τα πρώτα τρία χρόνια της Α1 Εθνικής δεν υπήρχε επισήμως τελική κατάταξη για τις ομάδες εκτός της πρώτης τετράδας. Οι ομάδες που αποκλείστηκαν στην ίδια φάση των πλέι οφ, αναφέρονται μεταγενέστερα ότι κατέλαβαν την ίδια θέση.

* Ο Άρης προκρίθηκε στο Κύπελλο Κυπελλούχων της επόμενης περιόδου ως φιναλίστ του Κυπέλλου Ελλάδας, καθώς ο κυπελλούχος Ολυμπιακός είχε ήδη προκριθεί στο Κύπελλο Πρωταθλητριών.

## Εξωτερικοί σύνδεσμοι

*Ψηφιακό αρχείο Καθημερινής



1991 1992
Κατηγορία:Πετοσφαίριση το 1991
Κατηγορία:Πετοσφαίριση το 1992